Poljska u žalosti nakon pogibije predsjednika
Američki predsjednik Barack Obama nazvao je nesreću strašnim gubitkom za Poljsku, Sjedinjene Države i čitav svijet.
Proglašena je sedmodnevna žalost, a najavljeno je i održavanje prijevremenih predsjedničkih izbora. Hiljade Poljaka odaju poštu predsjedniku Lechu Kaczynskom, njegovoj supruzi Mariji, predstavnicima državnog vrha koji su u subotu nastradali u avionskoj nesreći, nadomak ruskog grada Smolenska. U nedjelju u podne oglasile su se sirene i zvona, a cijela Poljska je dvominutnom šutnjom odala poštu predsjedničkom paru i drugim zvaničnicima među kojima su bili načelnik generalštaba poljske armije, guverner Centralne banke, zamjenik šefa diplomatije, drugi vladini, vojni i stranački dužnosnici... Državna delegacija Poljske bila je krenula na obilježavanje masakra u Katinskoj šumi, u kojoj su prije sedamdeset godina ruske snage pogubile više od 22.000 Poljaka. "Ovo je jedan od najstrašnijih događaja u našoj istoriji... Savremeni svijet nije vidio takvu tragediju", kazao je Donald Tusk, premijer Poljske. Proglašena je sedmodnevna žalost. Predsjedničku funkciju do izbora novog predsjednika obavljaće šef donjeg doma parlamenta, . Novi izbori trebalo bi da se održe najkasnije 20. juna. Američki predsjednik nazvao je nesreću strašnim gubitkom za Poljsku, Sjedinjene Države i čitav svijet. On je kontaktirao poljskog premijera Donalda Tuska i izrazio mu najdublju sućut. Britanski premijer rekao je da ga je vijest o nesreći duboko ožalostila, te da će i čitav svijet žalovati. Podsjetio je i na djelovanje Kaczynskog u vrijeme pokreta Solidarnost. Francuski predsjednik nazvao je gospodina Kaczynskog neumornim braniteljem demokratije i slobode i čelnom figurom borbe protiv totalitarizma. Njemačka kancelarka objavila je da je dubokO potresenA smrću poljskog predsjednika i svih drugih koji su bili u njegovom avionu.